b'\n_START_ARTICLE_\nMot i brystet\n_START_PARAGRAPH_\n\xc2\xabMot i brystet\xc2\xbb, eller Gymnastikkmarsj som den egentlig heter, er en norsk sang laget av gymnastikkl\xc3\xa6rer Johan Nicolaisen (1847 - 1929). Han laget b\xc3\xa5de tekst og melodi. Den eldste forekomst av \xc2\xabMod i Brystet vet i Panden\xc2\xbb som Norsk visearkiv kjenner, er i O. Koppang, Sangbog for Skoler, Kristiania 1899, og har st\xc3\xa5tt i de fleste skolesangb\xc3\xb8ker siden. Den er oversatt til nynorsk to ganger: \xc2\xabMot i barmen vit i hausen\xc2\xbb og \xc2\xabMot i bringa vit i hausen\xc2\xbb._NEWLINE_Den er ogs\xc3\xa5 spilt inn p\xc3\xa5 plate av flere artister. Lars Lillo-Stenberg spilte den inn p\xc3\xa5 \xc3\x85, var jeg en sangfugl (1996)._NEWLINE_Humortrioen Prima Vera ga ut en versjon av sangen p\xc3\xa5 albumet Brakara i 1978 med ny tekst og tittelen \xc2\xabVondt i brystet\xc2\xbb.'